יורי ז'ירקוב

יורי ולנטינוביץ' ז'ירקוב (נולד ב-20 באוגוסט 1983 בטמבוב) הוא כדורגלן עבר רוסי. נהג לתפקד לרוב כקשר שמאלי, אך ידע לשחק גם כמגן. הוא החל את הקריירה במועדון ספרטק טמבוב לפני שהצטרף לצסק״א מוסקבה ב־2004. במדי הקבוצה זכה באליפות רוסיה ובגביע אופ״א ועבר לצ’לסי מהפרמייר ליג האנגלי תמורת 18 מיליון יורו. שנתיים אחר כך, חזר לרוסיה ושיחק באנז'י מחצ'קלה הדאגסטנית, שמכרה אותו אחר כך לדינמו מוסקבה ב־2013. בינואר 2016, חתם בזניט סנקט פטרבורג, במדיה שיחק עד 2021. הוא שיחק במדי קבוצה חובבנית מהליגה המוסקבאית ולאחר מכן שיחק בחימקי בעונת 2021/2022. בינואר 2023, פרש ממשחק פעיל. מאז 2005, הופיע ב־100 משחקים במדי נבחרת רוסיה. ב־2008, זכה בפרס כדורגלן השנה של התאחדות הכדורגל הרוסית, בעקבות מעורבותו בהעפלת נבחרתו לשלב חצי גמר יורו 2008. הוא נבחר לסגל רוסיה ליורו 2012 ייצג את רוסיה גם ביורו 2012, מונדיאל 2014, במונדיאל 2018 וביורו 2020. ז'ירקוב החל את קריירת הכדורגל שלו במועדון המקומי ספרטק טמבוב, ושיחק בצעירותו בקבוצת הנוער של המועדון בעמדת הקשר המרכזי בעונת 2001, בגיל 19, הוא הועלה לקבוצה הבוגרת, המשחקת בליגה הרוסית השנייה (השלישית בחשיבותה). הוא שיחק שלוש עונות במדי טמבוב, וכבש 26 שערים ב-74 הופעות משחק. בעונת 2004 עבר ז'ירקוב לצסק"א מוסקבה. ושם החל לשחק גם כקשר ומגן שמאלי הוא הצטיין והפך לשחקן מוביל ומשמעותי מאוד בקבוצה, ובזכות יכולתו בקבוצה זומן גם לנבחרת רוסיה והפך לשחקן קבע בה. בעונת 2004/2005 הוא זכה עם צסק"א מוסקבה בגביע אופ"א, תוך שהוא כובש שער במשחק הגמר מול ספורטינג ליסבון. בעונות 2005 ו-2006 הוא זכה עם קבוצתו בדאבל של אליפות רוסיה והגביע הרוסי בכדורגל. בתקופתו בצסק"א פיתח ז'ירקוב יותר ויותר את היכולת שלו להנהיג התקפות ולבשל שערים, אם כי המשיך לכבוש שערים. כך לדוגמה, שערו מול המבורג במסגרת ליגת האלופות בעונת 2006/2007 זיכה אותו בתואר שער העונה בטורניר. הוא הפגין יעילות רבה בקישור וזכה ארבע פעמים (2005 - 2008) בתואר הקשר השמאלי הטוב של השנה ברוסיה מטעם התאחדות הכדורגל הרוסית, וב-2008 אף הועמד לזכייה בפרס כדור הזהב. בסך הכול זכה ז'ירקוב עם צסק"א מוסקבה בשתי אליפויות, ארבעה גביעי רוסיה, ארבע פעמים בסופר קאפ הרוסי ופעם אחת בגביע אופ"א, וכן שיחק עם הקבוצה בקביעות בליגת האלופות. בקיץ 2009 עבר ז'ירקוב למועדון האנגלי צ'לסי תמורת סכום של כ-18 מיליון לירות שטרלינג, וחתם על חוזה לארבע שנים. ב-1 באוגוסט 2011 עבר לאנז'י מחצ'קלה. ב-7 באוגוסט 2013 חתם ז'ירקוב בדינמו מוסקבה הרוסית אחרי המשבר הגדול באנז'י מחצ'קלה. ב-30 בינואר 2016 ז'רקוב חתם בזניט סנקט פטרבורג חוזה לשנתיים וחצי. ביולי 2018 האריך בשנה נוספת ונשאר בקבוצה עד תום עונת 2020/2021. ב-13 בינואר 2022 חתם לחצי עונה בחימקי. ז'ירקוב זומן לנבחרת הלאומית של רוסיה לראשונה במהלך שנת 2005. הוא זומן לסגל הנבחרת ליורו 2008, והיה אחד מהשחקנים המובילים של רוסיה בו. המשחק הבולט ביותר בעבורו היה משחק רבע הגמר מול נבחרת הולנד, שבו הוא הפגין יעילות רבה בחלק האחורי וסייע לנבחרתו לנצח 1–3 בהארכה ולהעפיל במפתיע עד לחצי הגמר. ז'ירקוב עצמו זכה להיכלל בנבחרת המצטיינים של הטורניר מטעם אופ"א. ז'ירקוב שיחק במדי נבחרת רוסיה גם במונדיאל 2018 שנערך ברוסיה ובו הנבחרת העפילה עד לרבע גמר הטורניר, אך אז בקושי בלט ואף נפצע. לאחר המונדיאל הודיע על פרישתו מהנבחרת. חזר לקראת משחקי מוקדמות יורו 2020, אך בטורניר עצמו הופיע במשחק אחד בלבד, בהפסד לבלגיה ולאחר שנפצע עזב את הנבחרת. צסק"א מוסקבה אליפות רוסיה (2): 2005, 2006 הגביע הרוסי (4): 2005, 2006, 2008, 2009 הסופר קאפ הרוסי (4): 2004, 2006, 2007, 2009 גביע אופ"א (זכייה אחת): 2004/2005 צ'לסי פרמייר ליג (1): 2009/2010 הגביע האנגלי (1): 20009/2010 מגן הקהילה: 2009 זניט הסופר קאפ הרוסי: 2016, 2020 אליפות רוסיה (2): 2019, 2020, 2021 הגביע הרוסי (2): 2016, 2020 יורי ז'ירקוב, ברשת החברתית אינסטגרם יורי ז'ירקוב, באתר Transfermarkt יורי ז'ירקוב, באתר Fussballdaten.de (בגרמנית) יורי ז'ירקוב, באתר Soccerway יורי ז'ירקוב, באתר BDFutbol יורי ז'ירקוב, באתר WorldFootball.net יורי ז'ירקוב, באתר National Football Teams יורי ז'ירקוב, באתר FootballDatabase.eu יורי ז'ירקוב, באתר ESPN דף השחקן באתר ONE